মোঃ আবুল কাশেম, বিশ্বনাথ প্রতিনিধি :: সারা দেশে আসন্ন ইউনিয়ন পরিষদ নির্বাচন ছয় ধাপে অনুষ্ঠিত হবে। ইতিমধ্যে দেশের কয়েকটি ইউনিয়ন পরিষদের নির্বাচনের দিন-তারিখ ঘোষনা করেছে নির্বাচন কমিশন। এই প্রথম বারের মতো দলীয় প্রতিকে ইউপি নির্বাচন অনুষ্ঠিত হচ্ছে। এতে দলীয় মনোনয়ন পেতে চেয়ারম্যান প্রার্থীরা দৌড়ঝাপ শুরু করেছেন। কিন্তু সিলেটের বিশ্বনাথে এখনও নির্বাচনের তারিখ ঘোষনা হয়নি। তারপরও থেমে নেই আসন্ন ইউনিয়ন পরিষদ নির্বাচনী প্রচার-প্রচারনা। দলীয় মনোনয়ন পেতে প্রার্থীরা দলের শীর্ষস্থানীয় নেতাদের সঙ্গে যোগাযোগ অব্যাহত রেখেছেন। প্রবাসী অধ্যুষিত এলাকায় হওয়ায় আসন্ন ইউপি নির্বাচনে অংশ নিতে প্রবাসী চেয়ারম্যান পদপ্রার্থীরা দলীয় মনোনয়ন পাওয়ার জন্য দেশে আসতে শুরু করেছেন।